《边拙存见示秋雨夜话之作次韵书怀》
清代·杨深秀

凄风凉雨耸吟魂，读彻《离骚》眼不昏。镫灭耻争山鬼照，诗清拟配水仙尊。

已捐秋扇仍挥麈，尽典春衣且曝裈。为问候虫终夜语，欲将哀怨向谁论。

作者简介：（1849—1898）山西闻喜人，原名毓秀，字漪村，号孴孴子。光绪十五年进士，授刑部主事。累官御史。百日维新间，屡疏言事，严劾守旧大臣。政变起，抗疏请归政皇帝，被杀。为戊戌六君子之一。有《雪虚声堂诗草》、《杨漪村侍御奏稿》等。